Мы махуэхэм
ШыщхьэуIум и 24, щэбэт
Украинэм и щхьэхуитыныгъэм и махуэщ. 1991 гъэм Радэ Нэхъыщхьэм унафэ къищтащ Украинэр СССР-м къызэрыхэкIыжым икIи абы къэралыгъуэ щхьэхуэу зыкъызэрилъытэжым теухуауэ.
Къыргъызым и къэрал кIуэцI дзэхэм я махуэщ
79 гъэм Везувий вулканыр къибыргъукIащ. Абы щIым щыщ ищIауэ щытащ Помпей, Геркуланум, Стабий къалэхэр.
1516 гъэм Алеппэ (Сирие) ищхъэрэIуэкIэ тыркудзэхэм мысыр мамлюкхэм я дзэ-хэр щызэтракъутащ, а IэщэмкIэ узэуэныр мызахуагъэу, уеблэмэ щIэпхъаджагъэу иужьрейхэм къалъытэри, топхэр къагъэсэбэпын ядатэкъыми.
1758 гъэм Москва дэт япэ медицинэ институтыр къызэрагъэпэщащ. Иджыпсту ар Сеченов И. М. и цIэр зезыхьэ Япэ Москва къэрал медицинэ университетырщ.
1830 гъэм дунейм ехы-жащ Къэбэрдейм и пщы уэлий хахуэ Жанхъуэт Кушыку.
1853 гъэм США-м и Нью-Йорк штатым хыхьэ Саратогэ-Спрингс къалэ цIыкIум и ресторанхэм ящыщ зым япэу щагъэжьащ ди зэманым икъукIэ цIэрыIуэ чипсхэр — пIащIабзэу зэтегъэжа кIэртIофым къыхэщIыкIахэр.
1827 гъэм индустриализацэм и япэ къэрал займхэр къыдагъэкIащ.
1904 гъэм Урысейм унафэ къыщыдагъэкIащ къуаншагъэ зылэжьа цIыхум тралъхьа тезырыр щрагъэпшынкIэ удын традзэну зэрыхуимытым теухуауэ.
1943 гъэм Къардэн Къубатий «Совет Союзым и ЛIыхъужь» цIэр къыфIащащ.
1944 гъэм советыдзэхэм Молдавиер фашистхэм къыIэщIагъэкIыжащ.
1949 гъэм къару игъуэтащ НАТО-р къызэгъэпэщыным теухуауэ мэлыжьыхьым Iэ зытрадза зэгурыIуэныгъэм.
1990 гъэм Таджик ССР-м и Совет Нэхъыщхьэм унафэ къищтащ и къэрал суверенитетым теухуауэ.
1991 гъэм Горбачёв Михаил КПСС-м и ЦК-м и Секретарь Нэхъыщхьэ къулыкъум зэрытекIыр хэIущIыIу ищIащ икIи ЦК-р зэбгрыкIыжыну къыхуриджащ.
1995 гъэм Куржым и Конституцэр къащтащ.
2008 гъэм Пекин щызэхуащIыжащ ХХIХ гъэмахуэ Олимп Джэгухэр. Ахэр тхуэугъурлат ди республикэм — Пекин дыщэ медаль кърихауэ щытащ ди бэнакIуэ Хъущт Аслъэнбэч.
Урысей журналист, тхакIуэ, УФ-м и Президенту щыта Ельцин и пресс-секретару лэжьа Костиков Вячеслав и ныбжьыр илъэс 79-рэ ирокъу.
Адыгэ усакIуэ, зэдзэкIакIуэ КъумпIыл Къадырбэч и ныбжьыр илъэс 76-рэ ирокъу.
Урысей космонавт, УФ-мрэ Къыргъыз Республикэмрэ я ЛIыхъужь Шарипов Салижан и ныбжьыр илъэс 55-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 28 — 31-рэ, жэщым градус 20 — 21-рэ щыхъунущ.
ШыщхьэуIум и 25, тхьэмахуэ
Шахтёрым и махуэщ
Дзыгъуэнэфым и дунейпсо махуэщ
Бразилием щагъэлъапIэ сэлэтым и махуэр
1609 гъэм Италием щыщ физик, астроном Галилей Галилео цIыхухэм яригъэлъэгъуащ и IэмэпсымэщIэр — телескопыр.
1919 гъэм дунейм щыяпэу Лондон — Париж гъуэгуанэм кхъухьлъатэхэр трагъэуващ икIи пIалъэ пыухыкIам тету рейсхэр ягъэзащIэу щIадзащ.
1944 гъэм Берлин и Плётцензее гъэрэщым щаукIащ фашизмэм и бий гупым щыщхэр. Абыхэм яхэтащ тэтэр усакIуэ, иужькIэ «Совет Союзым и ЛIыхъужь» цIэр зыфIащыжа Джалил Мусэ.
1944 гъэм Франджым и къалащхьэ Париж нэмыцэ зэрыпхъуакIуэхэм къыIэщIагъэкIыжащ.
1949 гъэм Москва къыщызэIуахащ мамырыгъэм и телъхьэхэм я япэ cоюзпсо конференцыр
1960 гъэм Италием и къалащхьэ Рим къыщызэIуахащ ХVII гъэмахуэ Олимп Джэгухэр. Ахэр фокIадэм и 11 пщIондэ екIуэкIащ.
1973 гъэм томограф Iэмэпсымэр япэу къагъэсэбэпащ.
1990 гъэм Абхъазым и Совет Нэхъыщхьэм хэIущIыIу ищIащ я щIыналъэр Куржым и унафэм зэрыщIэмытыжыр.
1991 гъэм Белоруссиер къэрал щхьэхуэ зэрыхъуам теухуа унафэ къащтащ.
1997 гъэм УФ-м и Президент Ельцин Борис Iэ щIидзащ «Культура» урысейпсо къэрал телеканалыр къызэгъэпэщыным теухуа унафэм.
Рюриковичхэ ящыщ япэ урыс пащтыхь, адыгэ малъхъэ Иван IV Грозный къызэралъхурэ илъэс 489-рэ ирокъу.
Совет кинорежиссёр, актёр, СССР-м и цIыхубэ артист Данелие Георгий къызэралъхурэ илъэс 89-рэ ирокъу.
Инджылыз, америкэ киноактёр, продюсер, «Оскар» саугъэтыр зыхуагъэфэща Коннери Шон и ныбжьыр илъэс 89-рэ ирокъу.
УФ-м и цIыхубэ артисткэ Тереховэ Маргаритэ и ныбжьыр илъэс 77-рэ ирокъу.
Кинорежиссёр, сценарийхэр зытх, продюсер, УФ-м и цIыхубэ артист Соловьёв Сергей и ныбжьыр илъэс 75-рэ ирокъу.
Футболист, гъэсакIуэ, СССР-м спортымкIэ и мастер, «Рубин» командэм и тренер нэхъыщхьэ Бердыев Курбан и ныбжьыр илъэс 67-рэ ирокъу.
Нейрохирург, медицинэ щIэныгъэхэм я доктор, КъБР-м щIэныгъэмкIэ щIыхь зиIэ и лэжьакIуэ Семэн Жаннэ къыщалъхуа махуэщ.
Публицист, «Къэбэрдей-Балъкъэр» ГТРК-м и унафэщI Къэзанш Людмилэ къыщалъхуа махуэщ.
Нэмыцэ модель, актрисэ, жылагъуэ лэжьакIуэ Шиффер Клаудие и ныбжьыр илъэс 49-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 27 — 28-рэ, жэщым градус 19 — 20 щыхъунущ.
ШыщхьэуIум и 26, блыщхьэ
Абхъазым и щхьэхуитыныгъэм и махуэщ
Осетие Ипщэм и щхьэхуитыныгъэм и махуэщ
Тыркум IэщэкIэ зэщIэузэда и къарухэм я махуэщ
США-м щагъэлъапIэ цIыхубзхэм я хуитыныгъэм и махуэр
1382 гъэм тэтэр хъан Тохъутэмыщ и дзэм Москва къиубыдащ икIи абы лыгъэ иридзащ. Абы кIэлъыкIуэу яубыдат Владимир, Переяславль, Юрьев, Звенигород, Можайск къалэхэр.
1723 гъэм Петергоф псыутххэм я комплекс щаутIыпщащ.
1728 гъэм Беринг Витус Америкэмрэ Азиемрэ я псыдэжыпIэр къихутащ. Зэман дэкIри, абы къэхутакIуэм и цIэр фIащыжащ.
1858 гъэм телеграф Iэмэпсымэр япэу къагъэсэбэпауэ щытащ
1943 гъэм советыдзэм щIидзащ Днепр псыр нэмыцэ зэрыпхъуакIуэхэм къаIэщIэгъэкIыжыным, Украинэм щыщ Iыхьэр хуит къэщIыжыным хуэунэтIа зауэм.
1972 гъэм Германием и Мюнхен къалэм къыщызэIуахащ ХХ гъэмахуэ Олимп Джэгухэр. ФокIадэм и 10 пщIондэ екIуэкIа а зэхьэзэхуэхэм хэтащ къэрали 121-м я лIыкIуэу цIыху 7170-рэ. Олимпиадэр здекIуэкIым нэщхъеягъуэшхуэ къэхъуат — Израилым и командэм щыщ цIыху 11 хэкIуэдауэ щытащ журтхэм яхуэгъэзауэ ялэжьа терактым.
1908 гъэм Тыркум япэ Адыгэ Хасэ къыщызэрагъэпэщащ.
1991 гъэм РАН-м прикладной математикэмрэ автоматизацэмкIэ и Къэбэрдей-Балъкъэр щIэныгъэ-къэхутакIуэ институтыр къызэIуахащ.
Америкэр зэрыщыIэр къэзыхута Колумб Христофор къызэралъхурэ илъэс 568-рэ ирокъу.
Урысей кинорежиссёр, оператор, актёр, композитор, фильм зыбжанэм я сценарийхэр зытха Тодоровский Пётр къызэралъхурэ илъэс 94-рэ ирокъу.
Педагогикэ щIэныгъэхэм я доктор, Педагогикэ егъэджэныгъэмкIэ дунейпсо академием и член-корреспондент Зэгъэщтокъуэ Хьисэ и ныбжьыр илъэс 72-рэ ирокъу.
Урысей актёр, УФ-м щIыхь зиIэ и артист Арлазоров Ян къызэралъхурэ илъэс 72-рэ ирокъу.
«Тетраграф» ООО-м и унафэщI, ДАХ-м и саугъэтыр зыхуагъэфэща Шакъ Эльберд и ныбжьыр илъэс 67-рэ ирокъу.
Урысей уэрэджыIакIуэ, музыкант, композитор Земфирэ и ныбжьыр илъэс 43-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 23 — 27-рэ, жэщым градус 19 — 20 щыхъунущ.
